Pliimennik

Pliimennik (ka lihtsalt mennik ja pliipunane) on ere-oranžpunane värvipigment, mida keskajal kasutati laialdaselt käsikirjade kirjutamisel ja kaunistamisel, samuti õli- ja temperamaalis, näiteks ühe komponendina inkarnaadi segamisel. Koostiselt on see tripliitetraoksiid Pb3O4. 

Vähese valguskindluse ja mürgisuse tõttu pliimennikut tänapäeval enam kuigi palju ei kasutata.

Pliimenniku ladinakeelsest nimetusest minium on tuletatud sõna "miniatuur".

Värvainete indeksis on pliimenniku tähised PR 105 (Pigment Red 105) ja C.I. 77578, CAS-number on CAS 1314-41-6.http://www.artiscreation.com/red.html#PR105

 Etümoloogia ja sõnavara 
pisi|Keskaegne käsikiri Escorialist. Pliimennikut kasutati initsiaalide ja lõigumärkide (pilcrow, Absatzzeichen) joonistamiseks, samuti illustratsioonide koloreerimiseks, millest on tulnud tava nimetada käsikirjade illustratsioone miniatuurideks
Eesti keelde on sõna jõudnud laenuna saksa keelest.https://sonaveeb.ee/search/est-est/detail/mennik/1 Eesti Keele Instituut soovitab eelisterminina kasutada sõna "pliimennik"http://termin.eki.ee/esterm/concept.php?id=42941&term=minium menniku, pliipunase jm asemel.

Menniku värvi erepunast tähistab omadussõna "mennikpunane" (ladina keeles miniata).http://taimenimed.ut.ee/cgi-bin/taimenimed.cgi?query=mennikpunane&lang=et

Pliimenniku tähenduses on kasutatud eksitavalt ka sõnu "tinamennik" ja "tinamenning".http://www.vanatehnika.ee/foorum/viewtopic.php?f=6&t=2476

 Saamine 
Mennikut leidub mineraalina looduseshttp://webmineral.com/data/Minium.shtml#.XRM2mOgzaUk ja sellest tehti värvi juba antiikajal. Koostiselt on ta plii(II,IV)oksiid, mis sisaldab nii Pb2+ kui ka Pb4+ ioone, ja ta keemiline valem on Pb3O4. Vana- ja keskajal tehti pliimennikut pliivalge kuumutamisel õhu käes umbes 450 kraadi juures, ta kuulub varaseimate kunstlikult sünteesitud pigmentide hulka. Värvus sõltus töötlemise kestusest.

Omadused
pisi|San Francisco Kuldvärava silla (arhitekt Joseph Strauss, 1937) jooksvaks korrashoidmiseks kulus iga nädal 2 tonni pliimennikuthttps://www.flickr.com/photos/nicolas_vollmer_photo/9420520791/
Erepunase värvusega raske kristalliline aine. Lahustub lahjendatud hapetes, ent on vees praktiliselt lahustumatu – seda ei saa kasutada freskomaalis ega vesivärvides.

Hea kattevõimega pigment, ent pikal valguse käes seismisel pleegib. Ei saa kasutada koos auripigmendiga,https://colourlex.com/project/red-lead/ sest kokkupuutel sulfiididega ta mustub.http://cameo.mfa.org/wiki/Red_lead

Mürgisuse annab pigmendile pliisisaldus (plii on mürgisuselt kolmas element elavhõbeda ja kaadmiumi järel). Mürgistus tekib pikaajalisel ja korduval kokkupuutel, näiteks tööstuses (akude ja klaasi tootmine, korrosioonivastane töötlemine). Pliimennik on inimesele tõenäoliselt kartsinogeense toimega.http://www.t3db.ca/toxins/T3D0332

 Kasutamine 
 Maalikunstis 
Pliimenniku kasutamise kõrgaeg jääb vana- ja keskaega. Keskajal kasutati seda eelistatult raamatumaalis nii Pärsia, Bütsantsi kui ka Lääne-Euroopa käsikirjades. Kinaveri kõrval oli pliimennik üks värvipigmente, mis oli sageli inkarnaaditooni koosseisus, samuti teistele värvidele sooja tooni andjana. Seda on leitud Rode altari skulptuurideltO. Orro, T. Kornpaki, J. Lamp, J. Leis, H. Volber. Investigation Workshop of Rode Altarpiece. 20.–23. oktoober 2014 ja Püha Vaimu kiriku altari tabernaaklilt, baroksetelt vappepitaafidelt ja renessanssmaalidelt, nagu Raffaeli "Ansidei madonna", Hieronymus Boschi "Kristuse pilkamine" või El Greco "El Expolio". Ka Edgar Degas' üleni punastes toonides maal "Coiffure" ("Juustekammimine") sisaldab suurtel pindadel pliimennikut.

 Klaasis, keraamikas ja emailis 
Pigment leiab kasutust lisaks kunstile ka käsitöös ja tehnoloogias. Sulatatud klaasimassile lisatult annab pliiklaasi (tavalisest säravam, suurema murdumisnäitajaga klaas, mida kasutatakse vääriskivide jäljendamisel). On oluline komponent klaasjates emailides, mille poolest olid kuulsad Bütsantsi ja Prantsusmaa (Limoges) meistrid.Enamelwork, art, Britannica.com

 Tehnikas 
pisi|Mennikuvärviga korrosiooni vastu töödeldud paadikere
Korrosioonivastase kruntvärvi koostises raud- ja teraskonstruktsioonide värvimiseks kasutati mennikuvärvi 20. sajandi lõpulgi. Tänapäeval on selle värvi kasutamine taunitud, sest värv põhjustab õhu ja vee saastumist pliiga. Küll aga kasutatakse pliimennikut ühe komponendina pliiakudes.

Vaata ka
pliivalge
rauamennik

 Viited 

 Välislingid 
 Pliimennik portaalis colourlex.com
 Pliimennik veebinäitusel Pigments through the Ages
 Pliimennik kunsti- ja konserveerimismaterjalide andmebaasis CAMEO
 Pliimennik (lead tetroxide) andmebaasis T3DB (Toxin and Toxin Target Database)

Kategooria:Anorgaanilised pigmendid
Kategooria:Mürgid